Ο **Μπόι Βάτερμαν** (ολλανδικά: *Boy Waterman*, γενν. στις 24 Ιανουαρίου 1984) είναι Ολλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για την Αϊντχόβεν. 

Ήταν μέλος της Εθνικής Ολλανδίας U21 η οποία κέρδισε το Ευρωπαϊκό Πρωτάθλημα U21 του 2007.

Σταδιοδρομία σε συλλόγους
-------------------------

Ο Βάτερμαν ξεκίνησε τη σταδιοδρομία του στη Χερενφέιν το 2004. Αφού δανείστηκε στην ΑΖ Άλκμααρ για μισή σεζόν, έκανε μόνιμη τη μετακίνησή του τον Απρίλιο του 2007. Στις 10 Φεβρουαρίου 2007, έπαιξε στον πρώτο του αγώνα στην Έρεντιβιζι για την AZ εναντίον της Βίλεμ II. Έκανε το ευρωπαϊκό του ντεμπούτο στην ισοπαλία με 3-3 εναντίον της Φενέρμπαχτσε (Κύπελλο ΟΥΕΦΑ) στις 14 Φεβρουαρίου 2007. 

Τον Αύγουστο του 2008, εντάχθηκε με δανεισμό στην ΑΝΤΟ Ντεν Χάαχ. Στις 22 Φεβρουαρίου 2010, εντάχθηκε με δανεισμό στη Βίκινγκ ΦΚ μέχρι τον Αύγουστο. Ωστόσο, η συμφωνία δανεισμού ακυρώθηκε λόγω τραυματισμού του στη βουβωνική χώρα. Μετά από εκείνη την περίοδο, ο Βάτερμαν έπαιξε για τη Ντε Χράαφσχαπ, πάλι με δανεισμό από την ΑΖ Άλκμααρ.

Τον Ιούλιο του 2011, εντάχθηκε στη γερμανική Αλεμάνια Άαχεν, όπου εμφανίστηκε σε 30 αγώνες με τον σύλλογο. Αφού η Άαχεν τελικά υποβιβάστηκε, έφυγε με ελεύθερη μεταγραφή στην ΠΣΦ Αϊντχόφεν. Ο Βάτερμαν ξεκίνησε τη σεζόν 2012–13 ως δεύτερος τερματοφύλακας της ΠΣΦ, πίσω από τον Πσεμίσουαφ Τίτον. Ωστόσο, μετά από πέντε αγώνες πρωταθλήματος, ο Βάτερμαν προήχθη σε τερματοφύλακα πρώτης επιλογής από τον προπονητή Ντικ Αντφοκάατ. 

Στις 18 Ιουλίου 2013, υπέγραψε συμβόλαιο με την Καρντεμίρ Καραμπούκσπορ.

Στις 9 Ιουλίου 2015, ο Βάτερμαν υπέγραψε διετές συμβόλαιο με το ΑΠΟΕΛ. Έκανε το ντεμπούτο του στις 14 Ιουλίου 2015, στην ισοπαλία με 0-0 εναντίον της Βάρνταρ για τον δεύτερο προκριματικό γύρο του Τσάμπιονς Λιγκ 2015-16. Στο τέλος της σεζόν στέφθηκε πρωταθλητής για πρώτη φορά στη σταδιοδρομία του, καθώς το ΑΠΟΕΛ κατάφερε να κερδίσει το πρωτάθλημα Κύπρου για τέταρτη συνεχόμενη φορά. Στις 15 Μαΐου 2017, ο Βάτερμαν υπέγραψε διετή επέκταση συμβολαίου με το ΑΠΟΕΛ, έως τον Ιούνιο του 2019.

Στις 22 Αυγούστου 2020, ο Βάτερμαν υπέγραψε συμβόλαιο με τον ΟΦΗ.

Εθνική ομάδα
------------

Γεννημένος στις Κάτω Χώρες, ο Βάτερμαν έχει καταγωγή από το Σουρινάμ. Το 2007, ο Βάτερμαν κλήθηκε από τον προπονητή της Ολλανδλιας U21, Φόπε ντε Χάαν, για να συμμετάσχει στην ομάδα για το Ευρωπαϊκό Πρωτάθλημα U21 του 2007 πραγματοποιήθηκε στην Ολλανδία. Ο Βάτερμαν ήταν ο πρώτος τερματοφύλακας του Ντε Χάαν για τη διοργάνωση και βοήθησε την ομάδα του στον πρώτο αγώνα εναντίον του Ισραήλ, στη νίκη με 1-0. Ξεκίνησε επίσης στον δεύτερο αγώνα εναντίον της Πορτογαλίας, αλλά αντικαταστάθηκε από τον Κένεθ Φερμίρ στο πρώτο ημίχρονο, λόγω τραυματισμού στην πλάτη. Ο αγώνας εναντίον της Πορτογαλίας τελικά κερδίθηκε και οι Ολλανδοί κατάφεραν να προκριθούν στους ημιτελικούς της διοργάνωσης, καθώς και για τους Θερινούς Ολυμπιακούς Αγώνες του 2008. Στους ημιτελικούς ο Βάτερμαν επέστρεψε στο γήπεδο και η Ολλανδία απέκλεισε την Αγγλία μετά από ισοπαλία με 1-1 και 13-12 στη διαδικασία των πέναλτι με συνολικά 32 εκτελέσεις, με τον Βάτερμαν να αποκρούει τρεις εκτελέσεις πέναλτι και να σκοράρει ένα. Οι Ολλανδοί διατήρησαν τον τίτλο τους από το 2006, νικώντας τη Σερβία με 4-1 στον τελικό.

Διακρίσεις
----------

ΠΣΦ Αϊντχόφεν
* Γιόχαν Κρόιφ Σιλντ (1): 2012

ΑΠΟΕΛ
* Α' Κατηγορία Κύπρου (4): 2015–16, 2016–17, 2017–18, 2018–19

Ολλανδία U21
* Ευρωπαϊκό Πρωτάθλημα U21 (1): 2007

Παραπομπές
----------

1. ↑  (πολλαπλές γλώσσες) *Transfermarkt*. 4391. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 54183.
3. ↑  «As» (Ισπανικά) Grupo PRISA. Μαδρίτη. waterman/16793.
4. ↑  «Tactical Formation». *Football-Lineups.com*. Ανακτήθηκε στις 14 Φεβρουαρίου 2007.
5. ↑  «Waterman joins Viking». Ontheminute.com. 22 Φεβρουαρίου 2010. Αρχειοθετήθηκε από το πρωτότυπο στις 14 Ιουλίου 2015. Ανακτήθηκε στις 22 Φεβρουαρίου 2010.
6. ↑  «De Graafschap plukt Waterman weg bij AZ». Voetbal International. 22 Ιουνίου 2010. Αρχειοθετήθηκε από το πρωτότυπο στις 13 Απριλίου 2013. Ανακτήθηκε στις 22 Ιουνίου 2010.
7. ↑  «Waterman Karabükspor'a İmza Attı». *www.haberler.com* (στα Τουρκικά). 18 Ιουλίου 2013.
8. ↑  Κατ‘αρχήν συμφωνία με Boy Waterman. ΑΠΟΕΛ. 9 Ιουλίου 2015. Αρχειοθετήθηκε από το πρωτότυπο στις 10 Ιουλίου 2015. Ανακτήθηκε στις 9 Ιουλίου 2015.
9. ↑  «APOEL 0-0 Vardar». UEFA. 14 Ιουλίου 2015. Ανακτήθηκε στις 14 Ιουλίου 2015.
10. ↑  «APOEL clinch record 25th title in Cyprus». uefa.com. 28 Απριλίου 2016. Ανακτήθηκε στις 28 Απριλίου 2016.
11. ↑  «APOEL vs. AEK Larnaca 2 - 0». Soccerway. 28 Απριλίου 2016. Ανακτήθηκε στις 28 Απριλίου 2016.
12. ↑  Ανανέωση συνεργασίας με Boy Waterman. ΑΠΟΕΛ. 15 Μαΐου 2017. Ανακτήθηκε στις 15 Μαΐου 2017.
13. ↑  «Στο Ηράκλειο για τις υπογραφές με τον ΟΦΗ». *creta24.gr*.
14. ↑  «Suriname naar WK 2018: "Wordt een aardig team"». 5 Δεκεμβρίου 2014.
15. ↑  «Boy Waterman and the Young Orange keep home crowds happy». Reuters. 22 Ιουνίου 2007. Αρχειοθετήθηκε από το πρωτότυπο στις 17 Μαρτίου 2008. Ανακτήθηκε στις 28 Νοεμβρίου 2008.

Εξωτερικοί σύνδεσμοι
--------------------

* (Αγγλικά) Προφίλ Μπόι Βάτερμαν στο Soccerway
* Μπόι Βάτερμαν στο fussballdaten.de (Γερμανικά)
* Συνέντευξη Μπόι Βάτερμαν
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές ΟΦΗ. - τρέχουσα σύνθεση 2020-21 |
| --- |
|  |
|  | 
* 2 Ουές
* 3 Λυμπεράκης
* 4 Σακόρ
* 5 Σελίμοβιτς
* 6 Μαρινάκης
* 7 Στάρτζεον
* 8 Νέιρα
* 9 Σόουζα
* 10 Ναμπί
* 11 Σολίς
* 13 Βαφέας
* 14 Βούρος
* 15 Διαμαντής
* 16 Μπαλογιάννης
* 17 Νοικοκυράκης
* 18 Γιαννούλης
* 19 Τσιλιανίδης
* 20 Γιάννου
* 21 Βαζ
* 22 Σαρδινέρο
* 23 Γκαργκαλατζίδης
* 24 Βάτερμαν
* 26 Στάικος
* 28 Γρίβας
* 29 Μεγιάδο
* 30 Καστάνιος
* 32 Σωτηρίου
* 33 Ντε Γκουζμάν
* 34 Κοροβέσης (c)
* 38 Μίγγος
* 49 Σουρνάκης
* 53 Σηφάκης

* Προπονητής: Νιόπλιας
 |

 |